
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1363 


23 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της οικ.45266/76/ 
25.1.2002 απόφασης συγκρότησης Κεντρικού Συμ¬ 
βουλίου Χωροταξίας, Οικισμού και Περιβάλλοντος... 1 

Τροποποίηση και συμπλήρωση της Α7α/10821/97/98 
(ΦΕΚ 398/Β729-4-1998) υπουργικής απόφασης «Πι¬ 
στοποίηση συμμόρφωσης προς τις αρχές ορθής ερ¬ 
γαστηριακής πρακτικής (Ο.Ε.Π.) εργαστηρίων αρμο¬ 
διότητας ΕΟΦ. 2 

Τροποποίηση της 16144/Ε/5.9.1997 κοινής απόφασης 
Υπουργών Οικονομίας και Οικονομικών και Τύπου και 
Μέσων Μαζικής Ενημέρωσης «Καταβεβλημένο κεφά¬ 
λαιο ιδιωτικών τηλεοπτικών σταθμών περιφερειακής 

και τοπικής εμβέλειας». 3 

Εξουσιοδότηση στο Γενικό Γραμματέα, του Υπουργείου 
Τύπου και Μέσων Μαζικής Ενημέρωσης, στο Γενικό 
Γραμματέα Ενημέρωσης, στο Γενικό Διευθυντή και 
στους Προϊσταμένους των Οργανικών Μονάδων 
(Δ/νσεων, Τμημάτων, Αυτοτελών Γραφείων) των Υπη¬ 
ρεσιών του Υπουργείου Τύπου και Μέσων Μαζικής 
Ενημέρωσης, να υπογράφουν «Με εντολή Υπουρ¬ 
γού». 4 

Συγχώνευση των Νομικών Προσώπων Δημοσίου Δικαίου: 
α) Δημοτικός Παιδικός Σταθμός Δήμου Πειραιά πρώ¬ 
ην ΙΒΣΑ, και β) Δημοτικός Παιδικός και Βρεφονηπια¬ 
κός Σταθμός Δήμου Πειραιά πρώην ΠΙΚΠΑ, στο Νομι¬ 
κό Πρόσωπο Δημοσίου Δικαίου με την επωνυμία «ΔΗ¬ 
ΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ ΠΕΙΡΑΙΑ». 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην Υ3α/ΓΠ 91128/02/6.2.2003 
κοινή υπουργική απόφαση «Σύσταση Κέντρου 
Υγείας (Κ.Υ.) στην αστική περιοχή του Δήμου Αχαμ¬ 


νών». 6 

ΑΠΟΦΑΣΕΙ Σ 

Αριθ. οικ.35815 (1) 


Τροποποίηση και συμπλήρωση της οικ.45266/76/25.1.2002 
απόφασης συγκρότησης Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 21 και 22 του Π.Δ. 51/1988 
«Περί Οργανισμού Υπουργείου Περιβάλλοντος, Χωροταξίας 
και Δημοσίων Έργων» (ΦΕΚ 9/Α788). 


2. Τις διατάξεις της οικ.75724/1151/1983 κοινής υπουργι¬ 
κής απόφασης «Κωδικοποίηση, τροποποίηση και συμπλήρω¬ 
ση συλλογικών οργάνων γνωμοδοτικής και αποφασιστικής 
αρμοδιότητας Υπουργείου Χωροταξίας, Οικισμού και Περι¬ 
βάλλοντος σε ενιαίο κείμενο» (ΦΕΚ 767/ Β783). 

3. Τις διατάξεις της 51297/1790/1992 κοινής υπουργικής 
απόφασης «Τροποποίηση της οικ.75724/1151/83 απόφασης 
κ.λπ.» (ΦΕΚ 222/Β /92). 

4. Τις διατάξεις του άρθρου 1 παρ. 2 της 80855/5439/ 
6.8.1992 κοινής υπουργικής απόφασης «Περιορισμός συλ¬ 
λογικών οργάνων του Υπουργείου Περιβάλλοντος, Χωροτα¬ 
ξίας και Δημοσίων Έργων» (ΦΕΚ573/Β792). 

5. Το άρθρο 13 του Ν. 2690/1999 (ΦΕΚ 45/Α799) «Κύρωση 
του Κώδικα Διοικητικής Διαδικασίας και άλλες διατάξεις». 

6. Τις διατάξεις του άρθρου 6 του Ν. 2839/2000 «Ρυθμίσεις 
θεμάτωντου Υπουργείου Εσωτερικών, Δημόσιας Διοίκησης 
και Αποκέντρωσης και άλλες διατάξεις» (ΦΕΚ 196/Α72000). 

7. Την ανάγκη τροποποίησης και συμπλήρωσης της απόφα¬ 
σής μας οικ.45266/76/25.1.2002 «Συγκρότηση Κεντρικού 
Συμβουλίου Χωροταξίας, Οικισμού και Περιβάλλοντος» (ΦΕΚ 
65/Β72002), λόγω λύσης της υπαλληλικής σχέσης ή προαγω¬ 
γής ορισμένων μελών του συμβουλίου, αποφασίζουμε: 

Τροποποιούμε και συμπληρώνουμε την απόφασή μας 
οικ.45266/76/25.1.2002, ως ακολούθως: 

«1. Συγκροτούμετο Κεντρικό Συμβούλιο Χωροταξίας, Οικι¬ 
σμού και Περιβάλλοντος από τους παρακάτω: 

α. Ζαμπέλη Χρήστο του κλάδου ΠΕ Αρχιτεκτόνων Μηχανι¬ 
κών, με αναπληρωτή τον Ζήρο Γεώργιο του κλάδου Π Ε Αγρο¬ 
νόμων Τοπογράφων Μηχανικών. 

β. Μπακόλα-Αίβαλιώτου Μαγδαληνή του κλάδου ΠΕ Διοι¬ 
κητικών - Οικονομικών, με αναπληρώτριατην Καπερώνη Πα¬ 
ναγιώτα του κλάδου ΠΕ Αρχιτεκτόνων Μηχανικών. 

γ. Κοσμόγλου Γαρυφαλιά του κλάδου ΠΕ Αρχιτεκτόνων 
Μηχανικών, με αναπληρωτή τον Γιαννακόπουλο Ιωάννη του 
κλάδου ΠΕ Αγρονόμων Τοπογράφων Μηχανικών. 

δ. Παπαϊωάννου Χριστόφορο του κλάδου ΠΕ Πολιτικών 
Μηχανικών, εκπρόσωπο της Γ ενικής Γ ραμματείας Δημοσίων 
Έργων, με αναπληρώτριατην Παπαϊωάννου Μαγδαληνή του 
κλάδου ΠΕ Αρχιτεκτόνων Μηχανικών. 

ε. Γαβαλά Άγγελο, Αρχιτέκτονα Μηχανικό, εκπρόσωπο του 
Τεχνικού Επιμελητηρίου της Ελλάδας, με αναπληρωτή τον 
Παπαδόπουλο Σπύρο Αρχιτέκτονα Μηχανικό. 

2. Όταν εξετάζονται θέματα που εισηγείται η Διεύθυνση 
Ελέγχου Ατμοσφαιρικής Ρύπανσης και Θορύβου στο συμ¬ 
βούλιο μετέχουν αντί της Κοσμόγλου Γαρυφαλιάς και του 
αναπληρωτή της Γιαννακόπουλου Ιωάννη, ο Ζήρος Γεώρ¬ 
γιος, με αναπληρωτή τον Καλούδη Χρήστο του κλάδου ΠΕ 
Χημικών Μηχανικών. 

3. Πρόεδρος του Συμβουλίου ορίζεται ο Ζαμπέλης Χρή- 
στος. Σε περίπτωση απουσίας ή κωλύματος του, χρέη Προέ¬ 
δρου ασκεί η Μπακόλα-Αϊβαλιώτου Μαγδαληνή. 

Γραμματέας του Συμβουλίου ορίζεται η Πολλάκη Ιωάννα 
του κλάδου ΔΕ Δακτυλογράφων - Στενογράφων, με αναπλη- 
ρώτρια την Κατρατζοπούλου Αναστασία του κλάδου ΔΕ Δα- 
κτυλογράφων. 

4. Η θητεία του συμβουλίου λήγει στις 31.12.2003.» 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Σεπτεμβρίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. Υ6/86052 (2) 

Τροποποίηση και συμπλήρωση της Α7α/10821/97/98 (ΦΕΚ 
398/Β729-4-1998) υπουργικής απόφασης «Πιστοποίηση 
συμμόρφωσης προς τις αρχές ορθής εργαστηριακής 
πρακτικής (Ο.Ε.Π.) εργαστηρίων αρμοδιότητας ΕΟΦ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1316/83, όπως τροπο¬ 
ποιήθηκε με το άρθρο 46παρ. 1 περ. ετου Ν. 2519/97 (ΦΕΚ 
165/Α797). 

2. Την Α6/10983/84 (ΦΕΚ 886/Α') υπουργική απόφαση για 
διεξαγωγή κλινικών δοκιμών φαρμάκων και προστασία του 
ανθρώπου, όπως τροποποιήθηκε και ισχύει. 

3. Την Α7α/10821/97/98 (ΦΕΚ398/Β729-4-1998) υπουργική 
απόφαση «Πιστοποίηση συμμόρφωσης προς τις αρχές ορ¬ 
θής εργαστηριακής πρακτικής (Ο.Ε.Π.) εργαστηρίων αρμο¬ 
διότητας ΕΟΦ. 

4. Την 0-350/8 η /21 -4-2003 Εισήγηση του ΔΣ/ΕΟΦ. 

5. Την 3418/8-7-2002 (ΦΕΚ861/Β79-7-2002) απόφαση ανά¬ 
θεσης αρμοδιοτήτων στους Υφυπουργούς Υγείας και Πρό¬ 
νοιας. 

6. Το γεγονός ότι η παρούσα απόφαση δεν προκαλεί δα¬ 
πάνη εις βάρος του κρατικού προϋπολογισμού, αποφασί¬ 
ζουμε: 

Τροποποιούμε και συμπληρώνουμε την Α7α/10821/ 97/98 
(ΦΕΚ398/Β729-4-1998) υπουργική απόφαση ως προς το άρ¬ 
θρο 2 παρ. 1 περ. δ και καθορίζουμε τους όρους και τις απαι¬ 
τήσεις χορήγησης άδειας λειτουργίας εργαστηρίων αρμο¬ 
διότητας ΕΟΦ που διενεργούν μελέτες βιοϊσοδυναμίας και 
βιοδιαθεσιμότητας σε βιολογικά υγρά που χορηγείται από 
την οικεία Νομαρχία, προκειμένου στη συνέχεια να λάβουν 
πιστοποίηση συμμόρφωσης προς τις αρχές της Ορθής Ερ¬ 
γαστηριακής Πρακτικής από τον ΕΟΦ. 

Απαιτούμενα δικαιολογητικά 

1. Άδεια από την πολεοδομία σχετικά με την χωροθέτηση 
της συγκεκριμένης χρήσης στον προβλεπόμενο χώρο. 

2. Έγκριση περιβαλλοντικών όρων από το Υ.ΠΕ.ΧΩ.Δ.Ε. 

3. Πιστοποιητικό πυρασφάλειας απάτην Πυροσβεστική. 

4. Διάγραμμα κάτοψης του διατιθεμένου χώρου κλίμακας 
1/50 με τις διαστάσεις των χώρων και την επεξήγηση του 
προορισμού τους, θεωρημένο από διπλωματούχο μηχανικό 
ο οποίος πιστοποιεί ότι πληρούνται οι τεχνικές προδιαγρα¬ 
φές καθώς επίσης καιτη στατική επάρκεια του κτιρίου για την 
εγκατάσταση του επιστημονικού εξοπλισμού. 

5. Κατάλογος όλων των μηχανημάτων (επιστημονικού εξο¬ 
πλισμού). 

6. Τίτλοι ειδικότητας όλου του επιστημονικού προσωπικού 
και, στις ειδικότητες άσκησης επαγγέλματος υγείας, επιπλέ¬ 
ον άδεια ασκήσεως επαγγέλματος. Τα παραπάνω για τον 
υπεύθυνο και τον αντικαταστάτη του Εργαστηρίου με επι¬ 


πλέον αντίγραφο ποινικού μητρώου. Στην περίπτωση που 
πρόκειται για άσκηση επαγγέλματος υγείας, βεβαίωση του 
οικείου συλλόγου περί εγγραφής και άσκησης της αντίστοι¬ 
χης ειδικότητας. 

7. Μελέτη από διπλωματούχο ηλεκτρολόγο μηχανικό από 
την οποία θα προκύπτει ότι η ηλεκτρική εγκατάσταση είναι 
κατάλληλη και επαρκής γιατη χρήση του συγκεκριμένου εξο¬ 
πλισμού. 

8. Συμβόλαιο αγοράς ή μίσθωσης ή παραχώρησης του χώ¬ 
ρου όπου θα στεγαστεί το Εργαστήριο. Σε περίπτωση στέ¬ 
γασης σε πολυκατοικία απαιτείται η προσκόμιση του κανονι¬ 
σμού από τον οποίο να προκύπτει ότι δεν απαγορεύεται ρη¬ 
τά η εγκατάσταση Εργαστηρίου. 

9. Σχετικό παράβολο υπέρ του Δημοσίου, του αυτού ύψους 
με το ισχύον για τα μικροβιολογικά εργαστήρια. 


ΠΑΡΑΡΤΗΜΑ 


Α/Α 

ΧΩΡΟΙ 

ΕΛΑΧΙΣΤΗ 

ΔΙΑΣΤΑΣΗ 

1 . 

Εργαστήριο - Παρασκευαστήριο 


2. 

Βοηθητικοί γώοοι 



Παραλαβή δειγμάτων 

Ανάμειξη δειγμάτων με διάφορα 
υλικά 

Αποθήκευση υλικών 

Αποθήκευση δειγμάτων και 
μιγμάτων 

Χώρος για το πλύσιμο, αποστεί¬ 
ρωση και συντήρηση των οργά¬ 
νων και συσκευών 

Σύνολο 60 πι2 


Χώρος για αρχεία 

Χώρος για την Διοίκηση 

Χώροι Υγιεινής και εξυπηρέτησης 
του προσωπικού 

Χώρος ακαθάρτων και ειδών κα¬ 
θαριότητας 



Κατά τα λοιπά ισχύουν οι Α6/10983/84 και Υ6α/3462/97 
υπουργικές αποφάσεις. 

Η απόφαση αυτή ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 16 Σεπτεμβρίου 2003 

Ο ΥΦΥΠΟΥΡΓΟΣ 

ΕΚΤΩΡ ΝΑΣΙΩΚΑΣ 
-♦- 

Αριθ. 20028/Ε (3) 

Τροποποίηση της 16144/Ε/5.9.1997 κοινής απόφασης 
Υπουργών Οικονομίας και Οικονομικών και Τύπου και Μέ¬ 
σων Μαζικής Ενημέρωσης «Καταβεβλημένο κεφάλαιο 
ιδιωτικών τηλεοπτικών σταθμών περιφερειακής και τοπι¬ 
κής εμβέλειας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 1 παρ. 9 του Ν. 2328/1995 «Νο¬ 
μικό καθεστώς της ιδιωτικής τηλεόρασης και της τοπικής ρα¬ 
διοφωνίας, ρύθμιση θεμάτων της ραδιοτηλεοπτικής αγοράς 
και άλλες διατάξεις» (ΦΕΚ 159/Α'). 

2. Τις διατάξεις του άρθρου 11 παρ. 1 του Ν. 2579/1998 

«Φορολογικές διαρρυθμίσεις και άλλες διατάξεις» (ΦΕΚ 
31 /Α'). 

3. Την 15587/Ε/26.8.1997 κοινή απόφαση των Υπουργών 
Μεταφορών και Επικοινωνιών και Τύπου και Μέσων Μαζικής 
Ενημέρωσης «Διαμόρφωση Χάρτη Συχνοτήτων και τεχνικές 
προδιαγραφές των ιδιωτικών τηλεοπτικών σταθμών για την 
εκπομπή, μεταφορά, μετάδοση και αναμετάδοση του τηλεο¬ 
πτικού σήματος - Περιεχόμενο τεχνικής μελέτης για χορήγη¬ 
ση άδειας ιδιωτικών τηλεοπτικών σταθμών» (ΦΕΚ 785/Β'), 
όπως ισχύει. 

4. Την 60472/4.5.1998 κοινή απόφαση των Υπουργών Με¬ 
ταφορών και Επικοινωνιών και Τύπου και Μέσων Μαζικής 
Ενημέρωσης «Τροποποίηση του διαμορφωμένου Χάρτη Συ¬ 
χνοτήτων που αναφέρεται στην ιδιωτική τηλεόραση» (ΦΕΚ 
473/Β'). 

5. Τα αποτελέσματα της γενικής απογραφής πληθυσμού 
της 18ης Μαρτίου 2001, όπως αυτά κυρώθηκαν με την 
6821/15908/4.6.2002 κοινή απόφαση των Υπουργών Οικονο¬ 
μίας και Οικονομικών και Εσωτερικών, Δημόσιας Διοίκησης 
και Αποκέντρωσης. 

6. Το γεγονός ότι από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο Μόνο 

1. Το κείμενο της 16144/Ε/5.9.1997 κοινής απόφασης 
Υπουργών Οικονομίας και Οικονομικών και Τύπου και Μέ¬ 
σων Μαζικής Ενημέρωσης «Καταβεβλημένο κεφάλαιο ιδιωτι¬ 
κών τηλεοπτικών σταθμών περιφερειακής και τοπικής εμβέ¬ 
λειας» (ΦΕΚ 813/Β ), όπως ισχύει, τροποποιείται ως εξής: 

«1. Το ελάχιστο καταβεβλημένο κεφάλαιο των ιδιωτικώντη- 
λεοπτικών σταθμών περιφερειακής και τοπικής εμβέλειας 
που λειτουργούν με τη νομική μορφή της ανώνυμης εταιρεί¬ 
ας καθορίζεται σε ύψος ανάλογο με το αναφερόμενο στο άρ¬ 
θρο 1 παρ. 9 του Ν. 2328/1995 Μετοχικό Κεφάλαιο των τηλε¬ 
οπτικών σταθμών εθνικής εμβέλειας, βάσει του πληθυσμού 
των γεωγραφικών περιφερειών ή των νομών που οι σταθμοί 
αυτοί οφείλουν να καλύπτουν, σύμφωνα με τους χάρτες που 
περιλαμβάνονται στο Παράρτημα III της 15587/Ε/29.8.1997 
κοινής απόφασης των Υπουργών Μεταφορών και Επικοινω¬ 
νιών και Τύπου και Μέσων Μαζικής Ενημέρωσης, ως εξής: 

Α/Α Χάρτη Ποσό σε ευρώ Α/Α Χάρτη Ποσό σε ευρώ 


1 

88.042 

22 

235.217 

2 

58.695 

23 

314.014 

3 

58.695 

24 

174.615 

4 

127.660 

25 

58.695 

5 

58.695 

26 

76.303 

6 

58.695 

27 

58.695 

7 

380.045 

28 

58.695 

8 

355.100 

29 

61.629 

9 

315.481 

30 

58.695 

10 

378.577 

31 

58.695 

11 

58.695 

32 

58.695 

12 

58.695 

33 

149.083 

13 

58.695 

34 

58.695 

14 

58.695 

35 

85.107 

15 

58.695 

36 

58.695 

15α 

85.107 

37 

58.695 

16 

191.461 

38 

58.695 

17 

58.695 

38α 

58.695 

18 

58.695 

39 

58.695 

19 

101.248 

40 

58.695 

20 

105.650 

41 

58.695 

21 

58.695 

42 

1.165.078 


2. Σε κάθε περίπτωση το καταβεβλημένο κεφάλαιο των 
ανωνύμων εταιρειών και η εταιρική περιουσία των λοιπών 


εταιρειών πρέπει να είναι ανάλογο της επένδυσης που προ- 
βλέπεται να πραγματοποιηθεί, σύμφωνα με την οικονομοτε¬ 
χνική μελέτη λειτουργίας και βιωσιμότητας που συνοδεύει 
την αίτησή της». 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 18 Σεπτεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΤΥΠΟΥ ΚΑΙ ΜΕΣΩΝ 

ΚΑΙ ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

ΝΙΚΟΣ ΧΡΙΣΤΟΔΟΥΛΑΚΗΣ ΧΡΗΣΤΟΣ ΠΡΩΤΟΠΑΠΑΣ 

-♦- 

Αριθ. 20029/2/3788 (4) 

Εξουσιοδότηση στο Γενικό Γραμματέα, του Υπουργείου Τύ¬ 
που και Μέσων Μαζικής Ενημέρωσης, στο Γενικό Γραμ¬ 
ματέα Ενημέρωσης, στο Γενικό Διευθυντή και στους 
Προϊσταμένους των Οργανικών Μονάδων (Δ/νσεων, Τμη¬ 
μάτων, Αυτοτελών Γ ραφείων) των Υπηρεσιώντου Υπουρ¬ 
γείου Τύπου και Μέσων Μαζικής Ενημέρωσης, να υπο¬ 
γράφουν «Με εντολή Υπουργού». 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

Α. Τις διατάξεις: 

1. Του άρθρου 29 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/1985). 

2. Του Π.Δ. 181/1994 (ΦΕΚ 116/Α/1994) «Συγκρότηση της 
Γενικής Γραμματείας Τύπου και Πληροφοριών σε Υπουργείο 
Τύπου και Μέσων Μαζικής Ενημέρωσης και καθορισμός των 
αρμοδιοτήτων του». 

3. Του Π.Δ. 258/1993 (ΦΕΚ 112/Α/1993) «Οργανισμός της 
Γενικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης», όπως τροποποιήθηκε με 
το Π .Δ. 171/1994 «Τ ροποποίηση του Οργανισμού της Γ ενικής 
Γ ραμματείας Τύπου και Πληροφοριών του Υπουργείου Προ¬ 
εδρίας της Κυβέρνησης» (ΦΕΚ 108/Α/1994), με το Π.Δ. 
163/1997 (ΦΕΚ 144/Α/1997) «Για την οργάνωση, διάρθρωση 
και λειτουργία της Δ/νσης Πολιτικής Σχεδίασης Έκτακτης 
Ανάγκης (ΠΣΕΑ) του Υπουργείου Τύπου και Μ.Μ.Ε., τη στε- 
λέχωσή της και τα ειδικά προσόντα του προσωπικού της», με 
το Π .Δ. 137/1996 (ΦΕΚ 107/Α/1996), «Σύσταση Γ ενικής Γ ραμ¬ 
ματείας Ενημέρωσης στο Υπουργείο Τύπου και ΜΜΕ και κα¬ 
θορισμός των αρμοδιοτήτων της», και με το Π.Δ. 82/ 1998 
(ΦΕΚ74/Α/1998) «Τροποποίηση του Π.Δ. 137/1996 Σύσταση 
Γενικής Γ ραμματείας Ενημέρωσης στο Υπουργείο Τ ύπου και 
Μέσων Μαζικής Ενημέρωσης και καθορισμός των αρμοδιο¬ 
τήτων». 

4. Του Ν. 3166/2003 (ΦΕΚ 178/Α/2003) «Οργάνωση και λει¬ 
τουργία των Γ ραφείων Τύπου και Επικοινωνίας του Υπουρ¬ 
γείου Τύπου και Μέσων Μαζικής Ενημέρωσης και ρυθμίσεις 
για τον ευρύτερο τομέα των Μέσων Ενημέρωσης». 

5. Της Π.Υ.Σ. 83/1992 «Τροποποίηση της Π.Υ.Σ. 103/91, 
«Αρμοδιότητες Γ ενικών Γ ραμματέων σε θέματα κατάστασης 
προσωπικού» (ΦΕΚ 127/Α/1992) και της απόφασης 
2/80345/0004/8.11.1999 (ΦΕΚ 2040/Β/1999) «Μεταβίβαση 
εξουσίας υπογραφής, σύμφωνα με το άρθρο 7 παρ. 1 του 
Ν. 1941/91». 

6. Του άρθρου 27 του Ν. 2081/1992 (ΦΕΚ 154/Α/1992), με 
το οποίο προστέθηκε το άρθρο 29Ατου Ν. 1558/1985, όπως 
αντικαταστάθηκε με το άρθρο 1 του Ν. 2469/97, (ΦΕΚ 
38/Α/1997) «Περιορισμός και βελτίωση της αποτελεσματικό- 
τηταςτων κρατικών δαπανών και άλλες διατάξεις», και το γε¬ 
γονός ότι από την παρούσα απόφαση δεν προκαλείται δαπά¬ 
νη σε βάρος του Κρατικού Προϋπολογισμού. 

Β. Την ανάγκη διασφάλισης της εύρυθμης λειτουργίας των 
υπηρεσιώντου Υπουργείου Τύπου και Μ.Μ.Ε., καθώς και της 
ταχείας διεκπεραίωσης των υποθέσεων που ανήκουν στην 
αρμοδιότητάτου, αποφασίζουμε: 

Εξουσιοδοτούμε το Γενικό Γραμματέα του Υπουργείου 
Τύπου και Μέσων Μαζικής Ενημέρωσης, το Γενικό Γραμμα- 
τέα Ενημέρωσης, το Γενικό Διευθυντή, και τους Προϊσταμέ- 
νουςτων Οργανικών Μονάδων (Δ/νσεων, Τμημάτων, Αυτοτε¬ 
λών Γραφείων) των Υπηρεσιών του Υπουργείου Τύπου και 
Μέσων Μαζικής Ενημέρωσης, να υπογράφουν «Με εντολή 
Υπουργού», τα παρακάτω θέματα: 

Άρθρο 1 

Ο Γενικός Γραμματέας του Υπουργείου Τύπου και Μέσων 
Μαζικής Ενημέρωσης: 

1. Την τοποθέτηση των Προϊσταμένων των Δ/νσεων, Τμη¬ 
μάτων και Αυτοτελών Γ ραφείων του Υπουργείου Τύπου και 
Μέσων Μαζικής Ενημέρωσης, πλην εκείνων του άρθρου 2 
του Π.Δ. 137/1996, όπως τροποποιήθηκε και ισχύει. 

2. Τις πειθαρχικές αποφάσεις και τις λοιπές πράξεις πει¬ 
θαρχικής διαδικασίας, εφόσον επιλαμβάνεται ως Πειθαρχι¬ 
κός Προϊστάμενος, σύμφωνα με τις διατάξεις του Ν. 2683/99, 
για το προσωπικό που υπάγεται στις υπηρεσίες της αρμο- 
διότητάςτου. 

3. Τις αποφάσεις πρόσληψηςτου προσωπικού με σύμβαση 
εργασίας Ιδιωτικού Δικαίου, στις υπηρεσίες της αρμοδιότη- 
τάς του. 

4. Τις, κατά λόγον αρμοδιότητας, αποφάσεις τοποθέτησης 
του μονίμου και με σύμβαση Ιδιωτικού Δικαίου προσωπικού, 
καθώς και μετακίνησης του προσωπικού αυτού από οποια¬ 
δήποτε Οργανική Μονάδα του Υπουργείου σε άλλη. 

5. Τη χορήγηση των πάσης φύσεως αδειών με ή χωρίς απο¬ 
δοχές του Γενικού Δ/ντή. 

6. Την έγκριση, κατόπιν ειδικού εγκριτικού σημειώματος, 
αποστολής στο εσωτερικό και στο εξωτερικό, για υπηρεσια¬ 
κούς λόγους, οποιουδήποτε προσώπου υπάγεται στις υπη¬ 
ρεσίες της αρμοδιότητάς του. 

7. Τη σύσταση-συγκρότηση των συλλογικών οργάνων του 
Υπουργείου Τύπου και Μ.Μ.Ε. 

8. Τα ερωτήματα προς το Υπηρεσιακό Συμβούλιο για θέ¬ 
ματα υπηρεσιακής κατάστασηςτων υπαλλήλων, με οποιαδή¬ 
ποτε σχέση εργασίας, που υπηρετούν στις υπηρεσίες της 
αρμοδιότητάς του. 

9. Τις προτάσεις και τις αποφάσεις καθιέρωσης υπερωρια- 
κής εργασίας, για τους μόνιμους και με σύμβαση Ιδιωτικού 
Δικαίου υπαλλήλους του Υπουργείου Τύπου και Μ.Μ.Ε., κα¬ 
θώς και τις αποφάσεις για τις αμοιβές των μελών συλλογικών 
οργάνων και την έγκριση υπέρβασης του ανωτάτου ορίου 
ημερών μετακινήσεων εκτός έδρας. 

10. Την καταγγελία συμβάσεων εργασίας του προσωπικού 
με σχέση εργασίας Ιδιωτικού Δικαίου ή με μίσθωση έργου 
των υπηρεσιών της αρμοδιότητάς του. 

11. Τη θέση σε κατάσταση διαθεσιμότητας ή αργίας, των 
υπαλλήλων των υπηρεσιών της αρμοδιότητάς του. 

12. Τις, κατά λόγον αρμοδιότητος, αποφάσεις και εντολές 
που αφορούν δαπάνες, εγκρίσεις, κατανομή χρηματοδοτή¬ 
σεων, προκηρύξεις δημοσίων διαγωνισμών, πρόχειρων ή απ' 
ευθείας ανάθεσης, αποφάσεις κατακύρωσης αποτελεσμά¬ 
των διαγωνισμών και συμβάσεων, καθώς και κάθε σχετική με 
το θέμα απόφαση για δαπάνη, από του ποσού των εκατόν σα¬ 
ράντα πέντε χιλιάδων (145.000) ευρώ, μέχρι του ποσού των 
τετρακοσίων σαράντα χιλιάδων (440.000) ευρώ. 

13. Τις, κατά λόγον αρμοδιότητας, προτάσεις στο Γενικό 
Λογιστήριο του Κράτους για αυξομείωση των πιστώσεων 
του τακτικού προϋπολογισμού, εγγραφή πιστώσεων του από 
του ποσού των εκατόν σαράντα πέντε χιλιάδων (145.000) 


ευρώ, μέχρι του ποσού των τετρακοσίων σαράντα χιλιάδων 
(440.000) ευρώ. 

14. Την κατάρτιση καιτροποποίηση του προγράμματος δη¬ 
μοσίων επενδύσεων. 

15. Την κατάρτιση και τις τροποποιήσεις του ενιαίου προ¬ 
γράμματος προμηθειών ή προτάσεις για χορήγηση εξουσιο¬ 
δοτήσεων. 

16. Την, κατά λόγον αρμοδιότητας, έκδοση εντολών δια¬ 
χειριστικού ελέγχου επί παντός υπευθύνου, καθώς και την 
έκδοση καταλογιστικών πράξεων σε υπολόγους, των υπηρε¬ 
σιών του Υπουργείου. 

17. Την απόφαση ορισμού εκκαθαριστή αποδοχών για την 
εκκαθάριση των μισθών επιμισθίων και μισθωμάτων του 
Υπουργείου Τύπου και ΜΜΕ. 

18. Τις, κατά λόγον αρμοδιότητας, αποφάσεις ορισμού 
υπολόγων χρηματικών ενταλμάτων προπληρωμής από του 
ποσού των εκατόν σαρανταπέντε χιλιάδων (145.000) ευρώ, 
μέχρι του ποσού των τετρακοσίων σαράντα χιλιάδων 
(440.000) ευρώ. 

19. Την έγκριση επιχορήγησης των πάσης φύσεως εντύ¬ 
πων, Πρακτορείων Ειδήσεων, δημοσιογραφικών και λοιπών 
οργανώσεων καθώς και Διεθνών Οργανισμών. 

20. Την θεώρηση των επαγγελματικών ταυτοτήτων των δη¬ 
μοσιογράφων. 

21. Την, κατά λόγον αρμοδιότητας, έκδοση εντολών για τη 
διενέργεια διοικητικών ανακρίσεων. 

22. Τα ερωτήματα προς το Νομικό Συμβούλιο του Κράτους 
και το Ελεγκτικό Συνέδριο για θέματα της αρμοδιότητάς του. 

23. Τη βεβαίωση ανελλιπούς εργασίας και υπερωριακής 
απασχόλησης υπαλλήλων με σχέση εργασίας Ιδιωτικού Δι¬ 
καίου που προΐστανται Δ/νσεων. 

24. Τις εγκυκλίους για θέματα της αρμοδιότητάς του. 

Άρθρο 2 

Ο Γενικός Γραμματέας Ενημέρωσης του Υπουργείου Τύ¬ 
που και Μ.Μ.Ε.: 

1. Τηντοποθέτησητων Προϊσταμένων των Δ/νσεων και των 
Τμημάτωντου άρθρου 2του Π.Δ. 137/1996, όπως τροποποι¬ 
ήθηκε και ισχύει. 

2. Τηντοποθέτηση ή απόσπαση των Προϊσταμένων και των 
υπαλλήλων στα Γ ραφεία Τύπου και Επικοινωνίας, καθώς και 
τη μετακίνηση αυτών, από Γ ραφείο σε Γ ραφείο. 

3. Τις, κατά λόγον αρμοδιότητας, αποφάσεις τοποθέτησης 
του μονίμου και με σύμβαση Ιδιωτικού Δικαίου προσωπικού, 
καθώς και μετακίνησης του προσωπικού αυτού από οποια¬ 
δήποτε Οργανική Μονάδα του Υπουργείου σε άλλη. 

4. Τις αποφάσεις πρόσληψης του προσωπικού με σύμβαση 
εργασίας Ιδιωτικού Δικαίου στις υπηρεσίες της αρμοδιότη¬ 
τάς του. 

5. Τη χορήγηση κανονικών αδειών των Προϊσταμένων των 
Γραφείων Τύπου και Επικοινωνίας. 

6. Την έγκριση, κατόπιν ειδικού εγκριτικού σημειώματος, 
αποστολής στο εσωτερικό και στο εξωτερικό, για υπηρεσια¬ 
κούς λόγους, οποιουδήποτε προσώπου υπάγεται στις υπη¬ 
ρεσίες της αρμοδιότητάς του. 

7. Τα ερωτήματα προς το Υπηρεσιακό Συμβούλιο για θέ¬ 
ματα υπηρεσιακής κατάστασης των υπαλλήλων που υπηρε¬ 
τούν, με οποιαδήποτε σχέση εργασίας, στις υπηρεσίες της 
αρμοδιότητάς του. 

8. Τις πειθαρχικές αποφάσεις και τις λοιπές πράξεις πει¬ 
θαρχικής διαδικασίας, εφόσον επιλαμβάνεται ως Πειθαρχι¬ 
κός Προϊστάμενος, σύμφωνα με τις διατάξειςτου Ν. 2683/99, 
για το προσωπικό που υπάγεται στις υπηρεσίες της αρμο¬ 
διότητάς του. 

9. Την καταγγελία των συμβάσεων εργασίας του προσωπι¬ 
κού με σχέση εργασίας Ιδιωτικού Δικαίου ή με θητεία ή με μί¬ 
σθωση έργου των υπηρεσιών αρμοδιότητάς του. 

10. Τη θέση σε κατάσταση διαθεσιμότητας ή αργίας, των 
υπαλλήλωντων υπηρεσιώντης αρμοδιότητάς του. 

11. Τα έγγραφα προς το Υπουργείο Εξωτερικών για έκδο¬ 
ση ή θεώρηση διπλωματικών διαβατηρίων των υπαλλήλων 
του Υπουργείου Τύπου και Μ.Μ.Ε. 

12. Τις, κατάλογον αρμοδιότητος, αποφάσεις και εντολές 
που αφορούν δαπάνες, εγκρίσεις, κατανομή χρηματοδοτή¬ 
σεων, προκηρύξεις δημοσίων διαγωνισμών, πρόχειρων ή απ' 
ευθείας ανάθεσης, αποφάσεις κατακύρωσης αποτελεσμά¬ 
των διαγωνισμών και συμβάσεων, καθώς και κάθε σχετική με 
το θέμα απόφαση για δαπάνη ποσού εκατόν σαράντα πέντε 
χιλιάδων (145.000) ευρώ, μέχρι του ποσού των τετρακοσίων 
σαράντα χιλιάδων (440.000) ευρώ. 

13. Τις, κατά λόγον αρμοδιότητας, προτάσεις στο Γενικό 
Λογιστήριο του Κράτους για αυξομείωση των πιστώσεων του 
τακτικού προϋπολογισμού, εγγραφή πιστώσεων από του 
ποσού των εκατόν σαρανταπέντε χιλιάδων (145.000) ευρώ, 
μέχρι του ποσού των τετρακοσίων σαράντα χιλιάδων 
(440.000) ευρώ. 

14. Την, κατά λόγον αρμοδιότητας, έκδοση εντολών δια¬ 
χειριστικού ελέγχου επί παντός υπευθύνου, καθώς και την 
έκδοση καταλογιστικών πράξεων σε υπολόγους, των υπηρε¬ 
σιών του Υπουργείου. 

15. Τις, κατά λόγον αρμοδιότητας, αποφάσεις ορισμού 
υπολόγων χρηματικών ενταλμάτων προπληρωμής από του 
ποσού των εκατόν σαρανταπέντε χιλιάδων (145.000) ευρώ, 
μέχρι του ποσού των τετρακοσίων σαράντα χιλιάδων 
(440.000) ευρώ. 

16. Τις επαγγελματικές διευκολύνσεις των ξένων ανταπο¬ 
κριτών. 

17. Τα ερωτήματα στο Νομικό Συμβούλιο του Κράτους και 
τους Παρέδρους για θέματα της αρμοδιότητάς του. 

18. Την, κατάλογον αρμοδιότητας, έκδοση εντολών για τη 
διενέργεια διοικητικών ανακρίσεων. 

19. Τις εγκυκλίους, για θέματα της αρμοδιότητάς του. 

Άρθρο 3 

Ο Γενικός Διευθυντής: 

1. Τα έγγραφα που αναφέρονται στον οργανωτικό και διοι¬ 
κητικό συντονισμό όλων των υπηρεσιακών μονάδων του 
Υπουργείου, καθώς και κάθε άλλη σχετική ενέργεια που ανα- 
φέρεται στα θέματα αυτά. 

2. Την τρέχουσα αλληλογραφία με τα κάθε είδους Νομικά 
Πρόσωπα που εποπτεύονται ή εξαρτώνται ή συνδέονται με 
οποιοδήποτε τρόπο με το Υπουργείο Τύπου και Μ.Μ.Ε., για 
θέματά τους, πλην αυτής που αφορά θέματα χάραξης Κυ¬ 
βερνητικής Πολιτικής, αρμοδιότητα που ασκείται από τον αρ¬ 
μόδιο κατά περίπτωση Γ ενικό Γ ραμματέα. 

3. Τα έγγραφα που απευθύνονται στο Συμβούλιο της Επι¬ 
κράτειας, ταΔιοικητικά και ΠολιτικάΔικαστήρια, μετά από αι¬ 
τήσεις ακυρώσεως, προσφυγές ή άλλα ένδικα μέσα ή βοη¬ 
θήματα των υπαλλήλωντου Υπουργείου Τύπου και Μ.Μ.Ε., ή 
από αγωγές αποζημίωσης που εγείρονται από υπαλλήλους 
του Υπουργείου, εν ενεργεία ή μη. 

4. Τις αποφάσεις μετατάξεων από κατηγορία σε κατηγορία 
και από κλάδο σε κλάδο όλου του προσωπικού του Υπουρ¬ 
γείου Τύπου και Μ.Μ.Ε. 

5. Την κύρωση πινάκων προακτέων των μονίμων υπαλλή¬ 
λων του Υπουργείου. 

6. Τη χορήγηση των κανονικών αδειών των Προϊσταμένων 
των Δ/νσεων, των Τμημάτων και Αυτοτελών Γραφείων του 
Υπουργείου, πλην των Προϊσταμένων των Γραφείων Τύπου 
και Επικοινωνίας. 

7. Τις διαπιστωτικές πράξεις λύσης της υπαλληλικής σχέ¬ 
σης του προσωπικού με σχέση εργασίας Ιδιωτικού Δικαίου 
ή με θητεία ή με μίσθωση έργου του Υπουργείου Τύπου και 
Μ.Μ.Ε. 


8. Την προκήρυξη πλήρωσης θέσεων μόνιμου και με σύμ¬ 
βαση Ιδιωτικού Δικαίου προσωπικού του Υπουργείου Τύπου 
και Μ.Μ.Ε. 

9. Τις αποφάσεις και εντολές που αφορούν δαπάνες, εγκρί¬ 
σεις κατανομή χρηματοδοτήσεων, προκηρύξεις τακτικών 
δημοσίων διαγωνισμών, πρόχειρων ή με απ' ευθείας ανάθε¬ 
ση, αποφάσεις κατακύρωσης αποτελεσμάτων διαγωνισμών 
και συμβάσεων, αυξομείωση πιστώσεων προϋπολογισμού, 
μεταφορά πιστώσεων, εντολές πληρωμής προς υπόλογους 
ΧΕΠ, αποφάσεις αναλήψεων πιστώσεων, εγγραφή πιστώσε¬ 
ων, καθώς και κάθε σχετική με το θέμα απόφαση για δαπάνη 
από του ποσού των τριάντα χιλιάδων (30.000) ευρώ, έως εκα¬ 
τόν σαράντα πέντε χιλιάδων (145.000) ευρώ, εφόσον υπάρ¬ 
χει προηγούμενο Εγκριτικό Σημείωμα του αρμόδιου Γενικού 
Γ ραμματέα. 

10. Τις αποφάσεις ορισμού υπολόγων χρηματικών ενταλ¬ 
μάτων προπληρωμής από του ποσού των τριάντα χιλιάδων 
(30.000) ευρώ, έως εκατόν σαράντα πέντε χιλιάδων 
(145.000) ευρώ. 

11. Εξουσιοδοτήσεις προς το Ταμείο Παρακαταθηκών και 
Δανείων για την εξόφληση ή είσπραξη χρηματικών ενταλμά¬ 
των που έχουν εκδοθεί και εξοφλούνται μέσω του Ταμείου 
Παρακαταθηκών και Δανείων. 

12. Την άσκηση οποιωνδήποτε άλλων καθηκόντων που του 
ανατίθενται από τα υπερκείμενα αυτού όργανα . 

13. Όλα τα έγγραφα όλωντωνΔιευθύνσεωντου Υπουργεί¬ 
ου, πληντηςΔ/νσης Εποπτείας ΜΜΕ, που υπογράφονται από 
Γενικό Γραμματέα ή Υφυπουργό ή Υπουργό, προσυπογρά¬ 
φονται από το Γ ενικό Διευθυντή. 

Άρθρο 4 

Οι καθ’ ύλην αρμόδιοι Προϊστάμενοι των Δ/νσεων ή οι νόμι¬ 
μοι αναπληρωτές τους: 

1. Τα προπαρασκευαστικά, υπομνηστικά και, γενικότερα 
όλα τα διαδικαστικά έγγραφα οιουδήποτε περιεχομένου πε- 
ριλαμβανομένων και εκείνων με τα οποία ζητούνται ή παρέ¬ 
χονται πληροφορίες ή ανακοινώνονται πράξεις της Υπηρε¬ 
σίας. 

2. Την αλληλογραφία με φορείς του Δημόσιου τομέα για 
τρέχοντα υπηρεσιακά θέματα. 

3. Τα έγγραφα με τα οποία ανακοινώνονται ή κοινοποιού¬ 
νται στους ενδιαφερομένους Προεδρικά Διατάγματα, καθώς 
και λοιπές αποφάσεις ή αποφάσεις συλλογικών οργάνων. 

4. Την αποστολή τηλεγραφημάτων εσωτερικού και εξωτε¬ 
ρικού, πληροφοριακού και προπαρασκευαστικού περιεχομέ¬ 
νου. 

5. Την έγκριση χορήγησης επικυρωμένων αντιγράφων από 
το τηρούμενο στη Δ/νση αρχείο, πράξεις για τη θέση εγγρά¬ 
φων στο αρχείο για θέματα αρμοδιότητας περισσοτέρων 
Τμημάτων, καθώς και έγκριση χορήγησης αντιγράφων των 
εγγράφων αυτών, συμπεριλαμβανομένης και της έγκρισης 
γνωστοποίησης διοικητικών εγγράφων κατά το άρθρο 5 του 
Ν. 2690/1999. 

6. Τα έγγραφα και κάθε διοικητική πράξη και ενέργεια που 
αφορά θέματα της αρμοδιότητάς τους, όπως αυτές περι- 
γράφονται για κάθε Δ/νση από τον ισχύοντα οργανισμό του 
Υπουργείου Τύπου και Μ.Μ.Ε., για τα οποία έχει δοθεί κατά 
περίπτωση, έγκριση, του Υπουργού, ή του Υφυπουργού, ή 
του αρμόδιου Γ ενικού Γ ραμματέα, ή του Γ ενικού Διευθυντή . 

7. Τις βεβαιώσεις ανελλιπούς εργασίας και τις βεβαιώσεις 
πραγματοποίησης κάθε είδους εργασίας, πέραν της υπο¬ 
χρεωτικής (υπερωριακής, εξαιρέσιμων κ.λπ.), των υπαλλή¬ 
λων που είναι τοποθετημένοι στις Δ/νσεις τους. 

8. Τις περιλήψεις αποφάσεων και πράξεων αρμοδιότητάς 
τους, που δημοσιεύονται στην Εφημερίδα της Κυβέρνησης 
και στον Ημερήσιο Τύπο, καθώς και εντολές δημοσίευσης 

στην Εφημερίδα της Κυβερνήσεως Προεδρικών Διαταγμά¬ 
των και λοιπών πράξεων. 

Άρθρο 5 

Ο Προϊστάμενος της Δ/νσης Διοίκησης ή ο νόμιμος ανα¬ 
πληρωτής του, εκτός από τα αναφερόμενα στο άρθρο 4: 

1. Τις αποφάσεις διορισμού και κατάταξης του μονίμου 
προσωπικού του Υπουργείου Τύπου και Μ.Μ.Ε. 

2. Τις πράξεις λύσηςτης υπαλληλικής σχέσης του μονίμου 
προσωπικού, λόγω αποδοχής παραίτησης, απόλυσης και έκ¬ 
πτωσης των άρθρων 149, 150 και 153 του Ν. 2683/1999, κα¬ 
θώς και της αποδοχής παραίτησης του προσωπικού με σχέ¬ 
ση εργασίας Ιδιωτικού Δικαίου, πληντου επιτόπιου. 

3. Την έκδοση των αποφάσεων προαγωγών των υπαλλή¬ 
λων. 

4. Τις πράξεις μονιμοποίησης των δοκίμων διοικητικών 
υπαλλήλων του Υπουργείου Τύπου και Μ.Μ.Ε. 

5. Τις ανακοινώσεις αποφάσεων διορισμού, πρόσληψης, 
μετάθεσης, απόσπασης, μετάταξης, απόλυσης λόγω αποδο¬ 
χής παραίτησης κ.λπ. όλων των υπαλλήλων. 

6. Τη χορήγηση άδειας για την άσκηση ιδιωτικού έργου με 
αμοιβή στο μόνιμο και με σύμβαση Ιδιωτικού Δικαίου προσω¬ 
πικό του Υπουργείου Τύπου και Μ.Μ.Ε., μετά από γνωμοδό¬ 
τηση του Υπηρεσιακού Συμβουλίου. 

7. Πιστοποιητικά ή βεβαιώσεις για την υπηρεσιακή κατά¬ 
σταση των υπαλλήλων, καθώς, και για θέματα που δύναται να 
βεβαιωθούν, σύμφωνα με το Νόμο, βάσει των στοιχείων που 
τηρούνται στην Υπηρεσία. 

8. Τις εντολές, για την εκτός έδρας μετακίνηση, των υπαλ¬ 
λήλων με οποιοδήποτε σχέση εργασίας του Υπουργείου Τύ¬ 
που και Μ.Μ.Ε., καθώς και ιδιωτών, για εκτέλεση υπηρεσίας 
στο εσωτερικό και στο εξωτερικό, ύστερα από προέγκριση 
του αρμόδιου, κατά περίπτωση Γενικού Γραμματέα. 

9. Τα έγγραφα προς το Υπουργείο Εξωτερικών για έκδοση 
ή θεώρηση των υπηρεσιακών διαβατηρίων των υπαλλήλων 
του Υπουργείου Τύπου και Μ.Μ.Ε. 

10. Την επικύρωση των αντιγράφων των εγγράφων δια¬ 
βαθμισμένης αλληλογραφίας. 

11. Τα έγγραφα με τα οποία διαβιβάζονται δικαιολογητικά 
συνταξιοδότησης όλων των υπαλλήλων. 

12. Τα έγγραφα για τη συγκέντρωση στοιχείων προς με¬ 
λέτη και κατάρτιση προγραμμάτων σε αντικείμενα οργά¬ 
νωσης και εκπαίδευσης. 

13. Τις προτάσεις για εγγραφή πρόβλεψης θέσεων προ¬ 
σωπικού. 

Άρθρο 6 

Ο Προϊστάμενος της Δ/νσης Οικ/κών Υπηρεσιών ή ο νόμι¬ 
μος αναπληρωτής του, εκτός από τα αναφερόμενα στο άρ¬ 
θρο 4: 

1. Τις αποφάσεις και εντολές που αφορούν δαπάνες, εγκρί¬ 
σεις, προκηρύξεις τακτικών διαγωνισμών, προχείρων ή δι' 
απευθείας ανάθεσης, αποφάσεις κατακύρωσης αποτελε¬ 
σμάτων διαγωνισμών και συμβάσεις, καθώς και κάθε σχετική 
δαπάνη από του ποσού των έξι χιλιάδων (6.000) ευρώ, μέχρι 
του ποσού τωντριάντα χιλιάδων (30.000) ευρώ, κατόπιν προ¬ 
έγκρισης του αρμόδιου Γ ενικού Γ ραμματέα. 

2. Τις αποφάσεις έγκρισης μετακίνησης εκτός έδρας, στο 
εσωτερικό και στο εξωτερικό, των υπαλλήλων με οποιαδή¬ 
ποτε σχέση εργασίαςτου Υπουργείου Τύπου και Μ.Μ.Ε., κα¬ 
θώς και ιδιωτών, κατόπιν προέγκρισης του αρμόδιου Γ ενικού 
Γ ραμματέα. 

3. Τις αποφάσεις ορισμού υπολόγων χρηματικών ενταλμά¬ 
των προπληρωμής μέχρι του ποσού των τριάντα χιλιάδων 
(30.000) ευρώ. 

4. Τις εντολές προς τους υπολόγους για την καταβολή δα¬ 
πανών από τα χρηματικά εντάλματα προπληρωμής που 


έχουν εκδοθεί στο όνομά τους μέχρι του ποσού των τριάντα 
χιλιάδων (30.000) ευρώ για κάθε περίπτωση. 

5. Τις εντολές προς την Τράπεζα της Ελλάδος, για την έκ¬ 
δοση επιταγών ή εντολών σε συνάλλαγμα. 

6. Τις προτάσεις μεταφοράς πίστωσης από έναν κωδικό 
αριθμό σε άλλο κωδικό αριθμό των φορέων του Υπουργείου 
Τύπου και Μ.Μ.Ε. ή άλλων Υπουργείων, καθώς και αναλήψεις 
πιστώσεων από του ποσού των έξι χιλιάδων (6.000) ευρώ, μέ¬ 
χρι του ποσού των τριάντα χιλιάδων (30.000) ευρώ. 

7. Τις πράξεις θεώρησης των καταστάσεων εκκαθάρισης 
των δαπανών, καθώς, και τα σχετικά διαβιβαστικά έγγραφα 
από του ποσού των έξι χιλιάδων (6.000) ευρώ, μέχρι του πο¬ 
σού των τριάντα χιλιάδων (30.000) ευρώ. 

8. Τις εξουσιοδοτήσεις προς τις αρμόδιες υπηρεσίες 
(Δ.Ο.Υ., Τράπεζες κ.λπ.), για εξόφληση ή είσπραξη χρηματι¬ 
κών ενταλμάτων που αφορούν δαπάνες των Υπηρεσιών εσω¬ 
τερικού ή εξωτερικού του Υπουργείου Τύπου και Μ.Μ.Ε. 

Άρθρο 7 

Ο ΠροϊστάμενοςτηςΔ/νσης Εποπτείας Μ.Μ.Ε. ή ο νόμιμος 
αναπληρωτής του, εκτός από τα αναφερόμενα στο άρθρο 4: 

1. Την άσκηση της εποπτείας και του ελέγχου στα δημόσια 
θεάματα και ακροάματα, σύμφωνα με τις ισχύουσες διατά¬ 
ξεις. 

2. Την κατά νόμο χορήγηση αδειών προβολής κινηματο¬ 
γραφικών ταινιών, «τρέϋλερς», σεναρίων κινηματογραφικών 
ταινιών και μουσικών τεμαχίων. 

3. Την παραπομπή υποθέσεων στη Δευτεροβάθμια Επιτρο¬ 
πή Ελέγχου Θεαμάτων και Ακροαμάτων. 

Άρθρο 8 

Στους καθ’ ύλην αρμόδιους ΠροϊσταμένουςτωνΤμημάτων 
ή τους νόμιμους αναπληρωτές τους: 

1. Τα υπομνηστικά έγγραφα σε θέματα της αρμοδιότητας 
των Τμημάτων τους, εφόσον δεν είναι γενικότερου ενδιαφέ¬ 
ροντος. 

2. Τις απαντήσεις σε αιτήματα ή αναφορές πολιτών, ή νο¬ 
μικών προσώπων ή υπαλλήλων οι οποίες αφορούν σε ζητή¬ 
ματα για τα οποία η υπηρεσία έλαβε θέση. 

3. Την έκδοση βεβαιώσεων για υπηρεσιακά θέματα της αρ- 
μοδιότητάςτους, σε συνεννόηση με τον Προϊστάμενο της οι¬ 
κείας Δ/νσης. 

4. Τις πράξεις με τις οποίες τίθενται έγγραφα στο αρχείο. 

5. Τα έγγραφα με τα οποία διαβιβάζονται προς επίδοση 
διάφορα έγγραφα ή δικόγραφα καθώς και εκείνα με τα οποία 
επιστρέφονται ή αναζητούνται αλληλογραφίες σε θέματα 
αρμοδιότητάς τους. 

ΕΙΔΙΚΟΤΕΡΑ: 

α. Στον Προϊστάμενο του Τμήματος Προσωπικού της Δι¬ 
εύθυνσης Διοίκησης, εκτός των αναφερομένων στα προη¬ 
γούμενα εδάφια: 

1. Τις πράξεις που αναφέρονται στη μισθολογική κατάστα¬ 
ση και εξέλιξη του πάσης φύσεως προσωπικού του Υπουρ¬ 
γείου Τύπου και ΜΜΕ, σύμφωνα με την ισχύουσα κάθε νομο¬ 
θεσία 

2. Τη χορήγηση των πάσης φύσεως αδειών με ή χωρίς απο¬ 
δοχές όλου του προσωπικού του Υπουργείου Τύπου και 
Μ.Μ.Ε. συμπεριλαμβανομένων και των εκπαιδευτικών αδει¬ 
ών, των αναρρωτικών αδειών και των αδειών κύησης και λο¬ 
χείας. 

3. Τη θεώρηση των βιβλιαρίων νοσηλείας των υπαλλήλων 
και των μελών των οικογενειών τους, καθώς και την υπογρα¬ 
φή κάθε σχετικού με τα βιβλιάρια νοσηλείας εγγράφου. 

4. Τα έγγραφα παραπομπής των υπαλλήλων για υγειονομι¬ 
κή εξέταση. 

β. Στον Προϊστάμενο του Τμήματος Γραμματείας και Διεκ¬ 
περαίωσης της Δ/νσης Διοίκησης, ή το νόμιμο αναπληρωτή 
του, την αρμοδιότητα επικύρωσης αντιγράφων, των εγγρά- 

φων, καθώς και την επικύρωση του γνήσιου της υπογραφής 
των υπαλλήλων και πολιτών. 

γ. Στους Προϊσταμένους των Τμημάτων της Δ/νσης Οικο¬ 
νομικών Υπηρεσιών, εκτός των αναφερομένων στα προη¬ 
γούμενα εδάφια: 

1. Τα έγγραφα με τα οποία αναζητούνται από τα Ασφαλι¬ 
στικά Ταμεία των υπαλλήλων κρατήσεις αποδοχών και ει¬ 
σφορές που έχουν καταβληθεί αχρεωστήτως. 

2. Τις εντολές προς τους υπολόγους για την καταβολή δα¬ 
πανών από χρηματικά εντάλματα προπληρωμής που έχουν 
εκδοθεί στο όνομά τους και μέχρι του ποσού των έξι χιλιάδων 
(6.000) ευρώ, για κάθε περίπτωση. 

3. Τις πράξεις θεώρησης των καταστάσεων εκκαθάρισης 
όλων των δαπανών καθώς και τα σχετικά διαβιβαστικά και 
λοιπά έγγραφα μέχρι του ποσού των έξι χιλιάδων (6.000) ευ¬ 
ρώ, για κάθε περίπτωση. 

4. Τις προβλέψεις πιστώσεων που θαδαπανηθούν κάθε μή¬ 
να. 

5. Τις εντολές χορήγησης υλικού για τις ανάγκες της Υπη¬ 
ρεσίας. 

δ. Στον Προϊστάμενο του Τμήματος Προμηθειών και Δαπα¬ 
νών , εκτός των ανωτέρω: 

1. Τις αποφάσεις και εντολές που αφορούν δαπάνες, εγκρί¬ 
σεις απευθείας ανάθεσης, αποφάσεις κατακύρωσης και 
συμβάσεις, καθώς και έκδοση χρηματικών ενταλμάτων προ¬ 
πληρωμής, μέχρι του ποσού των έξι χιλιάδων (6.000) ευρώ, 
κατόπιν προέγκρισης του αρμόδιου Γενικού Γραμματέα. 

Άρθρο 9 

Κανόνες της κατ' εξουσιοδότηση υπογραφής: 

1. Τα έγγραφα που υπογράφονται από το Γ ενικό Διευθυντή 
καιτουςΠροϊσταμένουςτων Οργανικών Μονάδων, πρέπει να 
ευρίσκονται στο πλαίσιο της πολιτικής που καθορίζεται από 
την Κυβέρνηση και να κοινοποιούνται σε αντίγραφο στο Γ ρα¬ 
φείο του Υπουργού και του αρμόδιου εκάστοτε Γενικού 
Γ ραμματέα. 

2. Τα έγγραφα που υπογράφονται από τους Γενικούς 
Γ ραμματείς να κοινοποιούνται στα Γ ραφεία Υπουργού, Υφυ¬ 
πουργού, και στα αντίστοιχα Γ ραφεία Γ ενικών Γ ραμματέων. 

3. Όταν ελλείπει, απουσιάζει, ή κωλύεται για οποιοδήποτε 
λόγο ο Γ ενικός Δ/ντής, οι αρμοδιότητές του ασκούνται από 
τον αρμόδιο κατά περίπτωση Γ ενικό Γ ραμματέα. 

4. Έγγραφα που αναφέρονται σε γενικότερης σημασίας 
θέματα, τα οποία άπτονταιτης κυβερνητικής πολιτικής, υπο¬ 
γράφονται αποκλειστικά από τον Υπουργό ή με εντολή του 
από τον αρμόδιο Γ ενικό Γ ραμματέα. 

Η ισχύς της απόφασης αυτής αρχίζει από την δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 18 Σεπτεμβρίου 2003 

Ο ΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 
-♦- 

Αριθ. 07/ΔΤΑ/12824 (5) 

Συγχώνευση των Νομικών Προσώπων Δημοσίου Δικαίου: α) 
Δημοτικός Παιδικός Σταθμός Δήμου Πειραιά πρώην 
ΙΒΣΑ, και β) Δημοτικός Παιδικός και Βρεφονηπιακός 
Σταθμός Δήμου Πειραιά πρώην ΠΙΚΠΑ, στο Νομικό Πρό¬ 
σωπο Δημοσίου Δικαίου με την επωνυμία «ΔΗΜΟΤΙΚΟΙ 
ΠΑΙΔΙΚΟΙ ΣΤΑΘΜΟΙ ΔΗΜΟΥ ΠΕΙΡΑΙΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3106/2003 (ΦΕΚ 30/Α710-2-2003) 
«Αναδιοργάνωση του Εθνικού Συστήματος Κοινωνικής Φρο¬ 
ντίδας και άλλες διατάξεις» και ειδικότερα του άρθρου 8 που 


αφορά την υπαγωγή των Κ.Ε.Φ.Ο. και άλλων υπηρεσιών 
Κοινωνικής Φροντίδας στουςΟ.Τ.Α. και του άρθρου 14 του 
Ν. 3146/2003 (ΦΕΚ 125/Α728-5-2003). 

2. Τις διατάξεις του άρθρου 203 του Δ. Κ.Κ. (Π.Δ. 410/1995). 

3. Τις διατάξεις της παρ. 10 του άρθρου 6του Ν. 2503/1997 
(ΦΕΚ 107/Α71997). 

4. Την οικ. 11749/29-5-2003 εγκύκλιο του Υπουργού Εσωτε¬ 
ρικών, Δημόσιας Διοίκησης και Αποκέντρωσης με θέμα «Κέ¬ 
ντρα Φροντίδας Οικογένειας (ΚΕ.Φ.Ο.), Βρεφονηπιακοί - 
Παιδικοί Σταθμοί, Βρεφονηπιοκομεία και Νηπιαγωγεία του 
Π.Ι.Κ.Π.Α., «Κ.Β. ΜΗΤΕΡΑ» και των Ιδρυμάτων Βρεφονηπια¬ 
κών Σταθμών Αθηνών, Θεσσαλονίκης και Λάρισας, προγράμ¬ 
ματα Παιδικών Σταθμών του Ε.ΟΠ. 

5. Το γεγονός ότι δεν έχει ληφθεί απόφαση του αρμόδιου 
Δημοτικού Συμβουλίου για την προσαρμογή της συστατικής 
πράξης του Ν.Π.,στις διατάξεις του άρθρου 203 του Δ.Κ.Κ. 
(Π.Δ. 410/95), μέσα στην προθεσμία που ορίζει ο Νόμος. 

6. Την 07/ΔΤΑ/οικ.5818/5-4-2001 (ΦΕΚ 398/Β79-4-2001) 
απόφασή μας «Περί προσαρμογής της Συστατικής πράξης 
των Ν.Π. «Κρατικών Παιδικών Σταθμών Πειραιά Α, Β, Γ, Δ, Ε, 
ΣΤ, Αγ. Ελευθερίου Καμινίων και Αγ. Διονυσίου. 

7. Την 07/ΔΤΑ/οικ. 10780/18-7-2003 (ΦΕΚ1112/Β78-8-2003) 
απόφασή μας «Περί σύστασης Δημοτικού Νομ. Προσώπου 
με την επωνυμία “Δημοτικός Παιδικός Σταθμός Δ. Πειραιά 
πρώην ΙΒΣΑ”». 

8. Την 07/ΔΤΑ/οικ. 10786/18-7-2003 (ΦΕΚ 1131/Β/11-8- 
2003) απόφασή μας «Περί σύστασης Δημοτικού Νομικού 
Προσώπου με την επωνυμία “Δημοτικός Παιδικός και Βρε¬ 
φονηπιακός Σταθμός Δ. Πειραιά πρώην ΠΙΚΠΑ”». 

9. Την 694/2003 απόφαση του Δημοτικού Συμβουλίου Πει¬ 
ραιά περί συστάσεως Ν.Π.Δ.Δ. με την επωνυμία «Δημοτικοί 
Παιδικοί Σταθμοί Δήμου Πειραιά» κατά συγχώνευση των νο¬ 
μικών προσώπων δημοσίου δικαίου: 1) «Δημοτικοί Παιδικοί 
Σταθμοί Δήμου Πειραιά», 2) «Παιδικός Σταθμός Δήμου Πει¬ 
ραιά» (πρώην ΙΒΣΑ) και 3) « Παιδικός και Βρεφονηπιακός 
Σταθμός Δήμου Πειραιά» (πρώην ΠΙΚΠΑ), αποφασίζουμε: 

Α. Συστήνουμε στο Δήμο Πειραιά Νομικό Πρόσωπο Δημο¬ 
σίου Δικαίου με την επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘ¬ 
ΜΟΙ ΔΗΜΟΥ ΠΕΙΡΑΙΑ» κατά συγχώνευση των Νομικών Προ¬ 
σώπων Δημοσίου Δικαίου. 

1. «Δημοτικοί Παιδικοί Σταθμοί Δήμου Πειραιά», στο οποίο 
περιλαμβάνονται οι Α', Β', Γ', Δ', Ε', ΣΤ', Αγίου Ελευθερίου Κα¬ 
μινίων και Αγ. Διονυσίου Κ.Π.Σ. 

2. «Παιδικός Σταθμός Δήμου Πειραιά» (πρώην ΙΒΣΑ), που 
περιλαμβάνει τους πρώην Παιδικούς Σταθμούς IΒΣΑ Μητρώ¬ 
ου 67 και Ιωννιδών 31, και 

3. «Παιδικός και Βρεφονηπιακός Σταθμός Δήμου Πειραιά» 
(πρώην ΠΙΚΠΑ), που περιλαμβάνει: α) τον πρώην Παιδικό 
Σταθμό ΠIΚΠ Α Πειραιά, Ζωσιμαδών 35, και β) τον πρώην Βρε¬ 
φονηπιακό Σταθμό ΠΙΚΠΑ, Ερμουπόλεως και Παξών Καμίνια, 
που είχαν συσταθεί με τις 5818/2001, 10780/2003 και 
10786/2003 αντίστοιχα αποφάσεις του Γενικού Γραμματέα 
της Περιφέρειας Αττικής. 

Β. Σκοπός του Νομικού Προσώπου είναι η καθημερινή φύ¬ 
λαξη, φροντίδα, ημερήσια διατροφή, διαπαιδαγώγηση και 
ψυχαγωγία βρεφών και νηπίων εργαζομένων γονέων της πε¬ 
ριοχής του Δήμου και γονέων δημοσίων υπαλλήλων του 
Νομού, η πολύπλευρη νοητική, συναισθηματική, κοινωνική, 
ψυχοσωματική ανάπτυξη των παιδιών η προπαρασκευή τους 
για την φυσική μετάβασή τους από την οικογενειακή ζωή στο 
σχολικό περιβάλλον. Οι λοιποί σκοποί για τους οποίους ιδρύ¬ 
θηκε και λειτουργεί μέχρι σήμερα ο υπό κατάργηση Παιδικός 
και Βρεφονηπιακός Σταθμός εξακολουθούν να υφίστανται. 

Γ. Πόροι του Νομικού Προσώπου είναι οι: 

1) Ετήσια επιχορήγηση του Υπουργείου Εσωτερικών, Δη¬ 
μόσιας Διοίκησης και Αποκέντρωσης. 

2) Ετήσια επιχορήγηση του Δήμου Πειραιά, η οποία θα κα- 
θορισθεί με απόφαση του δημοτικού συμβουλίου Πειραιά, 
πριν την ψήφιση του προϋπολογισμού του νομικού προσώ¬ 
που, και η οποία θα προσαρμόζεται ανάλογα με τις ανάγκες 
του νομικού προσώπου. 

3) Μηνιαία οικονομική εισφορά (τροφεία) από τις οικογέ¬ 
νειες των φιλοξενούμενων παιδιών. 

4) Οι κάθε είδους συνδρομές , εισφορές, δωρεές, κληρο¬ 
νομιές και κληροδοσίες. 

5) Οι εισπράξεις από το αντίτιμο των παρεχόμενων από το 
Ν.Π.Δ.Δ πραγμάτων και υπηρεσιών. 

6) Τυχόν πρόσοδοι από την ίδια του περιουσία. 

7) Άλλες τυχόν κρατικές επιχορηγήσεις, και 

8) Κάθε έσοδο που προέρχεται από φυσικό ή νομικό πρό¬ 
σωπο. 

Δ. Περιουσία του νομικού προσώπου είναι: 

Η κυριότητα και κάθε άλλο εμπράγματο δικαίωμα επί κινη¬ 
τών και ακινήτων του Δημοσίου, τα οποία χρησιμοποιούνται 
από τους καταργούμενους Κρατικούς Παιδικούς Σταθμούς, 
των νομικών προσώπων που συγχωνεύονται και που βρίσκο¬ 
νται στα διοικητικά όρια του δήμου, για την εκπλήρωση του 
σκοπού του, μεταβιβάζονται στο συνιστώμενο νομικό πρό¬ 
σωπο χωρίς αντάλλαγμα, με την επιφύλαξη των περί κληρο¬ 
νομιών, κληροδοσιών και δωρεών διατάξεων. 

Μέσα σε ένα τρίμηνο από τον ορισμό των μελών του διοι¬ 
κητικού συμβουλίου θα γίνει πλήρης απογραφή όλωντωνπε- 
ριουσιακών στοιχείων των Παιδικών Σταθμών που ανήκουν 
στα Νομικά Πρόσωπα που συγχωνεύονται και περιέρχονται 
στην κυριότητα του συνιστώμενου νομικού προσώπου. 

5. Το νομικό πρόσωπο διοικείται από εντεκαμελές Διοικητι¬ 
κό Συμβούλιο, που αποτελείται από: 

α) Τον εκάστοτε Δήμαρχο ή Αντιδήμαρχο ή άλλο αιρετό ή 
μη που ορίζεται από τον Δήμαρχο ως Πρόεδρος, (όταν απου¬ 
σιάζει ή κωλύεται ο Πρόεδρος το Νομικό Πρόσωπο εκπρο¬ 
σωπείται από τον Αντιπρόεδρο). 

β) Τρεις (3) αιρετούς δημοτικούς συμβούλους ή διαμερι- 
σματικούς, που ορίζονται από το Δημοτικό Συμβούλιο με 
τους αναπληρωτές τους. 

γ) Πέντε (5) δημότες του Δήμου Πειραιά ή κατοίκους Πει¬ 
ραιά, με ανάλογη επαγγελματική εμπειρία ή κοινωνική δρά¬ 
ση με ειδικές γνώσεις με τους αναπληρωτές τους, που ορί¬ 
ζονται από το Δημοτικό Συμβούλιο. 

δ) Ένα (1) δημότη εκπρόσωπο του Συλλόγου Γονέων και 
Κηδεμόνων με τον αναπληρωτή του, που ορίζεται από το Δη¬ 


μοτικό Συμβούλιο μετά από σχετική πρόταση των γονέωντων 
φιλοξενούμενων παιδιών. 

ε) Ένα (1) εκπρόσωπο των εργαζομένων με τον αναπλη¬ 
ρωτή του που ορίζεται από το Δημοτικό Συμβούλιο. 

Η θητεία των μελών ακολουθεί τη δημοτική περίοδο. 

Το νομικό πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμ¬ 
βουλίου και όταν αυτός κωλύεται από τον Αντιπρόεδρο. 

ΣΤ. Κάλυψη δαπάνης: Από τις διατάξεις της απόφασης αυ¬ 
τής προκαλείται ετήσια δαπάνη σε βάρος του προϋπολογι¬ 
σμού του Δήμου Πειραιά του τρέχοντος έτους και των επο¬ 
μένων οικονομικών ετών, το ύψος της οποίας θα προσδιορι- 
σθεί επακριβώς με βάση την ετήσια επιχορήγηση του δήμου 
για τη λειτουργία του νομικού προσώπου από το Υπουργείο 
Εσωτερικών, Δημόσιας Διοίκησης και Αποκέντρωσης, σύμ¬ 
φωνα και με τις διατάξεις του άρθρου 8 του Ν. 3106/2003 
(ΦΕΚ30/Α710-2-2003). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Σεπτεμβρίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Διορθώνεται η Υ3α/ΓΠ 91128/02/6.2.2003 κοινή υπουργική 
απόφαση «Σύσταση Κέντρου Υγείας (ΚΎ.) στην αστική πε¬ 
ριοχή του Δήμου Αχαρνών», που δημοσιεύθηκε στο ΦΕΚ 
151 /Β'/13.2.2003, ως εξής: 

1. Στο θέμα της απόφασης αντικαθίσταται το εσφαλμένο 
«Σύσταση Κέντρου Υγείας (Κ. Υ.) στην αστική περιοχή του Δή¬ 
μου Αχαρνών, Νομαρχίας Αθηνών, Νομού Αττικής», στο ορ¬ 
θό «Σύσταση Κέντρου Υγείας (ΚΎ.) στην αστική περιοχή του 
Δήμου Αχαρνών, Νομαρχίας Ανατολικής Αττικής Νομού Ατ¬ 
τικής». 

2. Στην παράγραφο 1, του «άρθρου 1, Σύσταση», αντικαθί¬ 
σταται το εσφαλμένο «1. Συνιστάται Κέντρο Υγείας (Κ.Υ.) 
στην αστική περιοχή του Δήμου Αχαρνών, της νομαρχίας 
Αθηνών, ως ...», στο ορθό: «1. Συνιστάται Κέντρο Υγείας 
(Κ.Υ.) στην αστική περιοχή του Δήμου Αχαρνών, της Νομαρ¬ 
χίας Ανατολικής Αττικής, ως...». 

(Από το Υπουργείο Υγείας και Πρόνοιας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




